Pivovar Šariš

Pivovar Šariš je najväčší pivovar na Slovensku z hľadiska objemu výroby. Sídli v meste Veľký Šariš pri Prešove.

Pivovar Šariš bol založený v roku 1964. Prvá várka piva tu bola uvarená 26. mája 1967 a doteraz sa ho tu uvarilo vyše 25 miliónov hektolitrov. Od 1. januára 2007 bol Pivovar Šariš súčasťou pivovarníckej spoločnosti Pivovary Topvar, ktorá bola výsledkom zlúčenia spoločností Pivovar Šariš, a. s. a Pivovar Topvar, a. s. a vlastnila ju druhá najväčšia pivovarnícka spoločnosť na svete, juhoafrický SABMiller (táto spoločnosť vlastnila Pivovar Šariš od roku 1997http://www.sabmiller.com/sabmiller.com/en_gb/News+and+media/News+releases/Subsidiary+news/The+40th+Anniversary+of+the+Saris+brand.htm anglicky).http://www.etrend.sk/firmy-a-trhy/firmy/po-sarisi-patri-juhoafricanom-aj-topvar/49032.html www.etrend.sk Teraz patrí Pivovar Šariš do vlastníctva japonskej spoločnosti Asahi.

Pivovar Šariš produkuje tradičné slovenské značky Šariš a Smädný mních, ako aj české pivá Gambrinus a Velkopopovický Kozel a nealko pivo Birell. Ročne vyprodukuje vyše 1,2 milióna hektolitrov piva a zamestnáva 550 ľudí.

Výrobky
 Šariš
 Šariš 12 % varí sa tzv. plzeňským spôsobom, dvojitým rmutovaním pri nízkej teplote. Pivo tak získava hustú a dlhotrvajúcu penu a jemne horkastú chuť, tradičnú pre pivá plzeňského typu.
 Šariš 11% Tmavý sa varí zo štyroch druhov špeciálnych sladov a z chmeľových surovín. Je charakteristický sladkastou karamelovou chuťou s miernou horkosťou.
 Šariš 10% je ľahké výčapné pivo.
Smädný mních
 Smädný mních 10% je svetlé výčapné pivo
 Smädný mních Radler je pripravený zo surovín podľa tradičnej receptúry zo 16. storočia doplnený o prírodnú citrónovú šťavu. Obsah alkoholu: 2,0 % obj.
Pivá, ktoré sa už nevyrábajú  
 Šariš
  8% svetlé
 11% svetlé 
 13% tmavé 
 Smädný mních
  8% svetlé 
 12% svetlé 
nízkoenergetické pivo 
bezalkoholové pivo 
 Jánošík 9 % svetlé pivo (nevyrába sa)http://sahp.szm.sk/pivsaris.htm

 Referencie   	

 Iné projekty 

Externé odkazy
 Oficiálna stránka Pivovaru Šariš

Kategória:Pivovary na Slovensku